**Palikir** (ingelesez ˈpælɪˌkɪər ahoskatua) Mikronesiako hiriburua da; administratiboki Federazioa osatzen duten lau estatuetako batean, Pohnpein dago, Sokehs udalerrian. 2004an hiriguneak 6227 biztanle zituen eta udalerriak 9900.

Geografikoki Pohnpei uhartean dago. Uhartea, aldi berean, Karolinetan dago.

Kokapena
--------

Pohnpei Mikronesiako Estatu Federatuetako uharterik handiena da. Bertan Kolonia da biztanlerik gehien duen hiria, uhartearen iparraldean.

Palikir koloniatik 5 kilometro hego-mendebalderantz jota dago, uhartearen ipar-mendebaldean.

Klima
-----

|      Datu klimatikoak (Palikir, Pohnpei)      |
| --- |
|  Hila  |  Urt  |  Ots  |  Mar  |  Api  |  Mai  |  Eka  |  Uzt  |  Abu  |  Ira  |  Urr  |  Aza  |  Abe  |  Urtekoa  |
|
|
| Batez besteko tenperatura maximoa (°C) | 30 | 30 | 31 | 31 | 31 | 31 | 31 | 31 | 31 | 31 | 31 | 31 | **31** |
|
|
| Batez besteko tenperatura minimoa (°C) | 24 | 24 | 24 | 24 | 24 | 23 | 23 | 23 | 23 | 23 | 23 | 24 | **23** |
|
|
| Pilatutako prezipitazioa (mm) | 300 | 264 | 361 | 447 | 493 | 434 | 445 | 422 | 410 | 411 | 401 | 410 | **4798** |
|
|
|
|
|
|
|
|
|
| *Iturria: Weatherbase*  |

Historia
--------

Berez populazio gune moduan historia laburrekoa da. Bigarren Mundu Gerra baino lehen gutxi ziren inguruan bizi ziren pohnpeitarrak. Gerra honetan japoniar itsas armadak, Kitagawa kapitaina buru zela hegazkinentzako pista bat eraiki zuen hor. Amaitu eta berehala bonbardatu egin zuten eta ezin izan zuten inoiz erabili.

Eremuaren birpopulatzea 1980ko hamarkadan gertatu zen; Mikronesiak independentzia eskuratu zuenean AEBetako gobernuak estatu berri honetako hiriburua izango zena eraikitzeko dirua eman zuen. Hiriburua japoniarren pista zaharrak okupatzen zuen lekuan egin zen. 1989an hiriburu bihurtu zen.

Hala ere, hiria dagoen Sokehs udalerriak historia luzeagoa du eta uhartea okupatu zuten espainiar edota alemaniarren kontrako altxamenduetan nabarmendu zen.

Jakingarriak
------------

Gobernu federalaren eta Epaitegi Nagusiaren egoitzak bertan daude. Pohnpei estatuko administrazioa ere hiri honetan dago. Hiriburu gisa Kolonia ordezkatu bazuen ere, bera baino biztanle gutxiago du eta Weno (Chuuken dagoena) biztanlerik gehien duen Mikronesiako Estatu Federatuetako hiritik urrun.

Paisaia tropikalean integratzeko Mikronesiako arkitektura tradizionalean oinarritutako bi solairutako eraikin-lerro bat diseinatu zen, ekialde-mendebalde ardatzean lerrokatuak argi naturala eta haize alisioak hobeto baliatzeko.

Erreferentziak
--------------

1. ↑   Euskaltzaindia. *38. araua: Munduko estatu-izenak, herritarren izenak, hizkuntza ofizialak eta hiriburuak.* .
2. ↑  Estatuari izena ematen diona da; estatuak uharte gehiago hartzen ditu bere baitan.
3. ↑  
 **(Ingelesez)** Weatherbase.  (2013). *Weatherbase: Historical Weather for Palikir Federated States of Micronesia.* .
4. ↑  *The Sokehs Rebellion* webgunea.

Ikus, gainera
-------------

* Mikronesiako Estatu Federatuak

Kanpo estekak
-------------

* **(Ingelesez)** Palikirri buruzko informazioa.
* **(Ingelesez)** Pohnpei estatuaren webgunea.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q42751
* **Identifikadoreak**
* WorldCat
* VIAF: 140873629
* GND: 4838196-2
* LCCN: n94020783
* **Hiztegiak eta entziklopediak**
* Britannica: url

 |

* Wd Datuak: Q42751